KONTRAKTSVILKÅR FASE 2

ØSTRE BRYGGE

TOTALENTREPRISE MED FASTPRIS I HENHOLD TIL NS 8407

MELLOM

PORSGRUNN KOMMUNE

OG

**INNHOLDSFORTEGNELSE**

[1 PARTENE OG DERES REPRESENTANTER (tillegg til NS 8407 pkt. 9) 2](#_Toc176352215)

[2 KONTRAKTSDOKUMENTER (erstatter NS 8407 pkt. 2.1) 3](#_Toc176352216)

[3 OM OPPDRAGET 3](#_Toc176352217)

[4 VARSLER OG KRAV (tillegg til NS 8407 pkt. 5) 4](#_Toc176352218)

[5 ORGANISERING 4](#_Toc176352219)

[6 FORUTSETNING FOR OPPSTART AV BYGGEARBEIDENE 6](#_Toc176352220)

[7 FORHOLDET TIL PLAN- OG BYGNINGSLOVEN (tillegg til NS 8407 pkt. 16.3) 6](#_Toc176352221)

[8 OVERDRAGELSE AV KONTRAKTEN (tillegg til NS 8407 pkt. 11) 6](#_Toc176352223)

[9 VEDERLAG (NS 8407 PKT. 26) 6](#_Toc176352224)

[10 KOMMUNIKASJON MELLOM PARTENE (TILLEGG TIL NS 8407) 8](#_Toc176352225)

[11 SIKKERHETSSTILLELSE (erstatter NS 8407 pkt. 7.3) 8](#_Toc176352226)

[12 KONTRAKTSMEDHJELPERE 8](#_Toc176352227)

[13 TILTRANSPORT AV ENTREPRENØRER (NS 8407 pkt. 7) 9](#_Toc176352228)

[14 TILTRANSPORT AV PROSJEKTERENDE (NS 8407 pkt. 13) 9](#_Toc176352229)

[15 KVALITETSSIKRING (tillegg til NS 8407 pkt. 15.1) 9](#_Toc176352230)

[16 FORHOLD PÅ BYGGEPLASSEN (tillegg til NS 8407 pkt. 18) 9](#_Toc176352231)

[17 REVISJON 10](#_Toc176352232)

[18 TIDSFRISTER (tillegg til NS 8407 kap. 21) 10](#_Toc176352233)

[19 FRAMDRIFTSPLAN (erstatter NS 8407 pkt. 21.2 første avsnitt første setning) 10](#_Toc176352234)

[20 AVTALT RISIKOOVERGANG – PROSJEKTERING (tillegg til NS 8407 pkt. 24.2) 11](#_Toc176352235)

[21 PRØVEDRIFT (NS 8407 PKT. 38.2) 11](#_Toc176352236)

[22 UTBEDRING (endring av NS 8407 pkt. 42.3) 12](#_Toc176352237)

[23 OPPSIGELSE (tillegg til NS 8407 pkt. 38) 12](#_Toc176352238)

[24 REKLAME. KONTAKT MED MEDIA (Tillegg til NS 8407 kap. XI) 12](#_Toc176352239)

[25 SKIENSMODELLEN (TILLEGG TIL NS 8407) 12](#_Toc176352240)

[26 BRUDD PÅ KONKURRANSELOVGIVNINGEN 13](#_Toc176352241)

[27 HEVNING PÅ GRUNN AV VISSE STRAFFBARE FORHOLD 13](#_Toc176352242)

[28 SAMTYKKEERKLÆRING 13](#_Toc176352243)

[29 SIGNATURER 13](#_Toc176352244)

# PARTENE OG DERES REPRESENTANTER (tillegg til NS 8407 pkt. 9)

|  |
| --- |
| Byggherren |
| Navn: | Organisasjonsnr: |
|  |  |
| Adresse: |
|  |
| Representant: | Tlf: | E-post: |
|  |  |  |

|  |
| --- |
| Totalentreprenør  |
| Navn: | Organisasjonsnr: |
|  |  |
| Adresse: |
|  |
| Representant: | Tlf: | E-post: |
|  |  |  |

Byggherrens oppdragsgivere, leietakere, ansatte og brukere regnes som tredjemenn i relasjon til denne avtalen. Det er derfor ingen identifikasjon mellom byggherren og disse, jf. NS 8407 pkt. 1.1, og de kan derfor ikke påføre byggherren forpliktelser uten særlig skriftlig fullmakt. Totalentreprenøren er forpliktet til å forsikre seg om at skriftlig fullmakt foreligger.

# KONTRAKTSDOKUMENTER (erstatter NS 8407 pkt. 2.1)

Følgende dokumenter inngår som en del av denne kontrakten:

1. Dette avtaledokumentet
2. Referater og annet materiale fra forhandlinger og oppklarende drøftelser, som er godkjent av begge parter
3. Godkjent prosjektforslag
4. Avtale for fase 1
5. Totalentreprenørens tilbud
6. Referat fra befaring/konferanse
7. Konkurransegrunnlag
8. NS 8407:2011 Alminnelige kontraktsbestemmelser for totalentrepriser

# OM OPPDRAGET

## Overordnet beskrivelse av oppdraget

Porsgrunn kommune må sanere eksisterende brygger langs Østre brygge og ønsker i den forbindelse at ny front mot vannspeilet innehar kvaliteter og funksjoner som dagens løsning ikke har. Dette vil derfor bli nye vannfronter med tilhørende funksjoner og kvaliteter bygd for å utvikle Porsgrunn sentrum i tråd med moderne behov.

## Totalentreprenørens prosjektering (tillegg til NS 8407 pkt. 22.4)

Totalentreprenøren har prosjekteringsansvaret for hele oppdraget, både i fase 1 og i fase 2.

Fremgår det ikke av kontraktsdokumentene hvordan en funksjon eller løsning skal være, og valget har betydning for byggherrens bruk av kontraktsarbeidet, skal byggherren konsulteres før totalentreprenøren velger en av de aktuelle funksjoner eller løsninger. Byggherren skal ikke anses å ha valgt materialer, løsninger eller annen prosjektering i henhold til NS 8407 punkt 22.4, med mindre dette fremgår uttrykkelig av prosjektforslaget, sammen med en uttrykkelig anvisning om at byggherren har overtatt risikoen for dette valget i henhold til NS 8407 punkt 22.4.

## Overordnet om endringer i fase 2 (tillegg til NS 8407 pkt. 31.1 annet ledd)

Et formål med og en forutsetning for fase 1 har vært å videreutvikle og optimalisere prosjekteringen. Det må dermed påregnes at det kan foretas større endringer av prosjektet i løpet av fase 1 og 2 som økning eller reduksjon av prosjektets omfang, areal, gjennomføringstid/fase for gjennomføring mv. Slike endringer er en forutsetning for prosjektet. Totalentreprenøren kan ikke kreve endring av påslagsprosenter eller andre avtalte priser for fase 2 som følge av slike endringer, uavhengig av volumet på endringene samlet og hver for seg. Dette punktet gjelder likevel ikke byggherreinitierte endringer, som følge av eksterne forhold uavhengig av prosjektutviklingen i samspillet.

## Rett til å bruke prosjekteringsmaterialet (erstatter NS 8407 pkt. 47.2.2)

Byggherren erverver eiendomsrett og full disposisjonsrett til alt papirbasert og elektronisk lagret materiale etter hvert som det produseres i henhold til denne kontrakten, herunder rett til å bruke slikt materiale i kontrakt med en annen enn totalentreprenøren.

Der det er stilt krav om at materiale skal eksporteres og leveres på standardiserte formater som f.eks. IFC, skal det samme materialet også leveres i originalformat.

Avtalepartene skal sikre at byggherrens rettigheter knyttet til oppdraget videreføres og sikres i avtaler med underentreprenører og leverandører.

# VARSLER OG KRAV (tillegg til NS 8407 pkt. 5)

Avtalt adresse for varsler og krav er: \_\_\_\_\_\_\_\_\_\_\_\_\_\_\_\_

# ORGANISERING

## Byggherrens prosjektorganisasjon

Prosjektorganisasjonen til byggherren består av følgende aktører:

|  |  |
| --- | --- |
| Funksjon | Navn |
| Prosjektansvarlig |  |
| Prosjektleder |  |
| Assisterende prosjektleder/ byggeleder |  |
| Samspillskoordinator |  |
| Brukerkoordinator |  |

##

## Samspillstyret

Samspillstyret består av følgende personer fra byggherren og totalentreprenøren:

|  |  |
| --- | --- |
| Funksjon | Navn |
| Byggherre |  |
| Byggherre |  |
| Byggherre |  |
| Totalentreprenør  |  |
| Totalentreprenør |  |
| Totalentreprenør |  |

##

## Totalentreprenørens prosjektorganisasjon i fase 2

Prosjektorganisasjonen til totalentreprenør består av følgende personer:

|  |  |
| --- | --- |
| Rolle/funksjon | Navn |
| Prosjektansvarlig totalentreprenør |  |
| Prosjektleder (PL) |  |
| Prosjekteringsleder (PRL) |  |
| Anleggsleder (AL) |  |
| Landskapsarkitekt (LARK) |  |
| Arkitekt og ansvarlig søker (ARK + SØK) |  |
| Ansvarlig prosjekterende (PRO) |  |
| Rådgivende ingeniør bygg (RIB) |  |
| Rådgivende ingeniør VVS, rør (RIV, rør) |  |
| Rådgivende ingeniør elektro (RIE) |  |
| Rådgivende ingeniør brann (RIBr)  |  |
| Rådgivende ingeniør geoteknikk (RIG) |  |
| BIM-koordinator (BIM) |  |

Ovennevnte personer er definert som faglig ansvarlige.

## Konfliktløsning (tillegg til NS 8407 kap. 50)

Kontraktene for fase 1 og 2 baserer seg på en alternativ konfliktløsningsmodell der målet er å løse uoverensstemmelser hurtig på lavest mulig nivå i organisasjonene. Byggherrens prosjektleder og totalentreprenørens prosjektleder skal ta avgjørelser innenfor prosjektorganisasjonen.

Uenighet knyttet til tolking av tilbud og andre kontraktsforhold, løftes til samspillsstyret for avgjørelse, normalt i løpet av en uke.

Dersom det ikke oppnås enighet innen ledergruppa skal konflikten forelegges for prosjektansvarlige hos byggherren og totalentreprenøren.

Dersom det heller ikke da oppnås enighet, gjelder de alminnelige tvisteløsningsreglene i NS 8407 kap 50.

## Bytte av nøkkelpersonell (Tillegg til NS 8407 pkt. 18.3)

Dersom totalentreprenørens personell utfører sitt arbeid på en slik måte at det går ut over utførelsen og får konsekvenser for fremdrift, kvalitet, kostnader, HMS eller samfunnsansvar, eller dersom personellet ellers utviser skyld eller på annen måte viser seg uegnet til å utføre sine arbeidsoppgaver, skal dette søkes løst i minnelighet. Dersom dette ikke lykkes, kan byggherren kreve at totalentreprenøren på egen regning skifter ut vedkommende person med en annen i samsvar med dette punktet. Alle totalentreprenørens kontrakter med underentreprenører og andre kontraktsmedhjelpere skal inneholde tilsvarende bestemmelser.

Totalentreprenøren kan ikke uten byggherrens skriftlige forhåndssamtykke skifte ut sin prosjektleder, prosjekteringsleder, anleggsleder, faglig ansvarlige eller andre personer som ble evaluert i forbindelse med tildeling av kontrakten eller avtalt som erstatning for slikt personell.

Byggherren skal ta stilling til en forespørsel om utskiftning innen rimelig tid etter at forespørselen er mottatt, og kan bare nekte samtykke dersom han har saklig grunn.

Ved slikt skifte av personell skal totalentreprenøren dekke alle kostnader for å unngå at utskiftningen går på bekostning av kvalitet og fremdrift. Totalentreprenøren skal også dokumentere at den nye personen har minimum samme kompetanse og erfaring som personen som erstattes. bytte må nytt personell ha tilsvarende eller bedre kompetanse som den som skiftes ut. I tillegg skal nytt personell passe inn i teamet på tilsvarende eller bedre måte.

# FORUTSETNING FOR OPPSTART AV BYGGEARBEIDENE

Totalentreprenøren kan ikke starte byggearbeidene før han har sendt inn og fått godkjent den etterspurte dokumentasjonen for kvalitet, SHA og miljø.

Dette er:

* Kvalitetsplan
* HMS-plan
* Avfallsplan
* Miljøoppfølgingsplan
* Fremleggelse av forsikringsbevis etter NS 8407 pkt. 8.1 og 8.2

Totalentreprenøren kan ikke kreve fristforlengelse eller vederlagsjustering som følge av at han enten ikke har levert dokumentasjonen, eller at innholdet i dokumentet/-ene ikke er i samsvar med kontraktens krav.

# FORHOLDET TIL PLAN- OG BYGNINGSLOVEN (tillegg til NS 8407 pkt. 16.3)

# Totalentreprenøren skal ha ansvarsrett for rollene som ansvarlig søker, ansvarlig prosjekterende og ansvarlig utførende i de tiltaksklasser og for de fagområder som prosjektet/tiltaket krever.

# OVERDRAGELSE AV KONTRAKTEN (tillegg til NS 8407 pkt. 11)

Totalentreprenøren kan ikke overdra sine forpliktelser etter kontrakten. Dersom byggherre blir slått sammen med en eller flere andre kommuner, har byggherre rett til å overdra kontrakten til den nye kommunen. Likeledes har byggherre rett til å overdra kontrakten til kommunalt foretak dersom slikt opprettes.

# VEDERLAG (NS 8407 PKT. 26)

## Avtalt fastpris

Det er avtalt at totalentreprenørens vederlag for fase 2 er en fastpris som er fastsatt i fase 1.

Denne fastprisen utgjør totalentreprenørens fulle vederlag. Beløpet inkluderer blant annet alle timer, all overtid, alle reisekostnader, alt risikopåslag, all fortjeneste og alle totalentreprenørens kostnader.

## Indeksregulering (tillegg til NS 8407 pkt. 26.2)

## Fastprisen skal ikke indeksreguleres. Fakturering

Det er et krav at totalentreprenøren bruker elektronisk faktura i godkjent standardformat i henhold til forskrift av 2. april 2019 om elektronisk faktura i offentlige anskaffelser.

Dersom totalentreprenøren ikke etterkommer krav om bruk av elektronisk faktura, kan byggherren holde tilbake betaling inntil elektronisk faktura i godkjent standardformat leveres. Byggherren skal uten unødig opphold gi melding om dette. Dersom slik melding er gitt, løper opprinnelig betalingsfrist fra tidspunktet elektronisk faktura i godkjent standardformat er levert.

Dersom opplysninger i faktura eller fakturagrunnlag inneholder opplysninger som er underlagt lovbestemt taushetsplikt, og det vil være fare for avsløring av slike opplysninger, kan krav om elektronisk faktura fravikes, med mindre det finnes tilfredsstillende tekniske sikringsløsninger som ivaretar konfidensialitet.

Totalentreprenøren må selv bære eventuelle kostnader som leveranse av elektronisk faktura måtte medføre for denne.

Faktura skal merkes med [prosjektnummer], [prosjektnavn], samt [kontaktperson] og sendes på

EHF-format (ELMA):

…..

# KOMMUNIKASJON MELLOM PARTENE (TILLEGG TIL NS 8407)

Med mindre annet er avtalt, skal all kommunikasjon mellom nøkkelpersoner i prosjektet foregå på norsk.

# SIKKERHETSSTILLELSE (erstatter NS 8407 pkt. 7.3)

Byggherren stiller ikke sikkerhet.

# KONTRAKTSMEDHJELPERE

## Kontraktsmedhjelpere (tillegg til NS 8407 kap. 10)

Totalentreprenøren vil benytte følgende underentreprenører i fase 2:

|  |  |  |
| --- | --- | --- |
| Fag | Firma | Prosjektansvarlig |
| … |  |  |
|  |  |  |
|  |  |  |
|  |  |  |
|  |  |  |

## Kontraktsmedhjelpere som er oppgitt i kontrakten (tillegg til NS 8407 pkt. 10.3)

Byggherren har rett til å tre inn i totalentreprenørens kontrakter med underentreprenører, underleverandører eller andre kontraktsmedhjelpere i de tilfeller hvor totalentreprenøren vesentlig misligholder nærværende kontrakt eller kontrakten med underentreprenører eller annen kontraktsmedhjelper, stanser sine betalinger, blir insolvent eller går konkurs. Totalentreprenøren plikter å sikre byggherren denne rett ved å innta klausuler som ivaretar disse rettigheter, i kontraktene med egne underentreprenører eller andre kontraktsmedhjelpere.

Totalentreprenøren kan ikke uten byggherrens skriftlige samtykke skifte ut kontraktsmedhjelpere som ble evaluert i forbindelse med tildelingen eller avtalt som erstatning for slik kontraktsmedhjelper. Byggherren kan bare nekte samtykke dersom han har saklig grunn. Byggherren skal svare innen rimelig tid etter han har mottatt forespørsel om samtykke. Ved bytte av kontraktsmedhjelper kan byggherren kreve kostnadsfri overlapping, inkludert kunnskapsoverføring og nødvendig opplæring.

# TILTRANSPORT AV ENTREPRENØRER (NS 8407 pkt. 7)

Byggherren kan tiltransportere entreprenører og leverandører. Ved slik tiltransport plikter totalentreprenøren å stille sikkerhet iht. NS 8407 pkt. 7, 35.1 og 42.3.

# TILTRANSPORT AV PROSJEKTERENDE (NS 8407 pkt. 13)

Tiltransport er ikke avtalt.

# KVALITETSSIKRING (tillegg til NS 8407 pkt. 15.1)

Totalentreprenøren skal ha og følge et styringssystem som tilfredsstiller ISO 9001 eller tilsvarende. Kvalitetsplaner skal utarbeides i henhold til retningslinjene i ISO 10005 eller tilsvarende. Kvalitetsplanen skal hodes oppdatert i hele kontraktsperioden.

Styringssystemet skal også tilfredsstille ISO 14001 pkt. 4 Krav til miljøstyringssystem, eller tilsvarende krav i andre miljøstandarder.

Byggherren skal kunne gjennomføre revisjoner i kontraktsperioden.

# FORHOLD PÅ BYGGEPLASSEN (tillegg til NS 8407 pkt. 18)

## Internkontroll. Sikkerhet, helse og arbeidsmiljø (SHA)

Totalentreprenøren skal følge den til enhver tid gjeldende arbeidsmiljølov med tilhørende forskrifter, byggherrens SHA-plan og byggherrens eller koordinators anvisninger. Totalentreprenøren plikter å ha et internkontrollsystem iht. forskrift om systematisk helse- miljø og sikkerhetsarbeid i virksomheter. Relevante deler av byggherrens SHA-plan skal innarbeides i, og følges opp gjennom totalentreprenørens internkontroll. Innarbeidingen skal skje slik at SHA-planens bestemmelser kan identifiseres.

Med mindre annet er avtalt, skal all kommunikasjon mellom nøkkelpersoner i prosjektet foregå på norsk. Totalentreprenøren skal sørge for at arbeidstakerne han og eventuelle underleverandører benytter kan kommunisere på en slik måte at manglende kommunikasjon ikke utgjør en sikkerhetsrisiko. For å unngå at det skjer ulykker fordi ikke alle forstår informasjonen som blir gitt, gjelder følgende:

* Minst én av det utførende personell på ethvert arbeidslag skal kunne forstå og gjøre seg forstått på norsk eller engelsk. Dersom flere utfører oppdrag sammen, skal vedkommende i tillegg forstå og gjøre seg forstått på et språk alle de andre på arbeidslaget forstår og kan gjøre seg forstått på.
* Alle på byggeplassen skal forstå SHA-plan, sikkerhetsopplæring, HMS-rutiner, verneprotokoller, sikkerhetsinstrukser, SJA, sikkerhetsdatablader, bruksanvisning for verktøy og arbeidsutstyr, varselskilter mv. Materialet skal foreligge på det språk vedkommende arbeidstaker bruker som morsmål, såfremt arbeidstakeren ikke forstår informasjonen fullt ut på norsk eller engelsk.

Ved brudd på ovennevnte plikter har byggherren rett til å stanse arbeidene i den utstrekning byggherren anser det nødvendig.

Ved vesentlig mislighold av ovennevnte plikter kan byggherren heve kontrakten dersom forholdet ikke blir rettet innen en rimelig frist gitt ved skriftlig varsel, med varsel om heving om så ikke skjer. Der slikt mislighold består i stadige brudd på pliktene, kan byggherren heve selv om totalentreprenøren retter forholdene. Byggherren kan på samme måte kreve at totalentreprenøren skifter ut underleverandører. Dette skal skje uten omkostninger for byggherren.

Alle avtaler totalentreprenøren inngår for utføring av arbeid under denne kontrakten skal inneholde tilsvarende bestemmelser.

## Ytre miljø – tropisk tømmer og fredet skog

Som følge av at byggherren ikke skal ha regnskogmateriale eller materiale fra fredet skog i sine bygg eller på sine byggeplasser, og som følge av manglende pålitelige sertifiseringsordninger for trevirke, skal totalentreprenøren planlegge og utføre kontraktarbeidet slik at tropisk trevirke ikke blir benyttet eller forefinnes på byggeplass.

Totalentreprenøren kan søke byggherren om unntak fra dette. Vedlagt søknaden skal følge dokumentasjon fra pålitelig, uavhengig tredjepart om opprinnelsesland og tresort, samt forsikring om at trevirket ikke kommer fra regnskog eller fredet skog. Byggherren avgjør etter eget skjønn om unntak skal gis, og gjør særskilt oppmerksom på at unntak ikke kan påregnes.

Aksept av totalentreprenørens tilbud anses ikke som et meddelt unntak etter denne bestemmelse.

Dersom det på tross av bestemmelsene ovenfor, i kontraktsarbeidet eller på byggeplass, finnes eller kan finnes trevirke fra regnskog, fredet skog eller tropisk trevirke som ikke er godkjent av byggherren, er dette å anse som en mangel som kan kreves rettet for totalentreprenørens regning, uavhengig av kostnadene ved slik retting. Byggherren kan i tillegg kreve dekket sitt tap som følge av mangelen. For øvrig gjelder kontraktens misligholdssanksjoner.

## Ytre miljø – mangelfull avfallshåndtering

Dersom prosjektets og myndighetenes krav til avfallshåndtering ikke nås (se Miljøoppfølgingsplanen (MOP)), kan byggherren fastsette en mulkt oppad begrenset til NOK 150.000. Medfører ikke-oppfyllelse av kravene at byggherren ilegges tvangsmulkt, jf. avfallsforskriften § 18-6, vil denne mulkten kunne kreves dekket av totalentreprenøren.

## Ytre miljø – pliktig medlemskap i returordning for emballasje

En norsk totalentreprenøren (merverdiavgiftsregistrert i Norge) skal senest ved kontraktsinngåelsen fremlegge dokumentasjon (medlemsbevis fra Grønt Punkt Norge AS eller tilsvarende ordning) for at han er medlem i en miljømessig forsvarlig returordning for sluttbehandling av emballasje eller oppfyller forpliktelsen gjennom tilsvarende egen returordning. Dersom totalentreprenøren er av den oppfatning at han ikke kommer til å benytte emballasje, skal han senest ved kontraktsinngåelsen sende en skriftlig erklæring til byggherren om dette.

# REVISJON

Byggherren, eller ekstern revisor engasjert av byggherren, kan gjennomføre revisjon hos totalentreprenøren og eventuelle underleverandører i perioden fra kontraktsinngåelse til sluttfaktura er betalt for å undersøke om kontraktens krav blir oppfylt. Denne adgangen omfatter også kontrakter og dokumentasjon i underliggende ledd. Alle avtaler totalentreprenøren inngår for utføring av arbeid under denne kontrakten skal inneholde tilsvarende bestemmelser.

# TIDSFRISTER (tillegg til NS 8407 kap. 21)

Sluttfristen er dagmulktbelagt i henhold til NS 8407 pkt. 40.2. Hvis det i tillegg er avtalt andre, dagmulktbelagte frister i fase 1, skal disse markeres særskilt i fremdriftsplanen.

# FRAMDRIFTSPLAN (erstatter NS 8407 pkt. 21.2 første avsnitt første setning)

Detaljert framdriftsplan er avtalt ved godkjenning av prosjektforslaget.

# AVTALT RISIKOOVERGANG – PROSJEKTERING (tillegg til NS 8407 pkt. 24.2)

Det er avtalt risikoovergang. Totalentreprenøren har risikoen for løsninger og annen prosjektering som er utarbeidet av byggherren før inngåelsen av kontrakt for fase 1. totalentreprenøren bærer også risikoen for den prosjekteringen som har skjedd i fase 1.

# PRØVEDRIFT (NS 8407 PKT. 38.2)

## Lengden på prøvedriften og hvilke tekniske anlegg/installasjoner som er omfattet av prøvedriften, er avtalt i Fase 1. Prøvedrift

Med prøvedriftsperiode menes et avtalt tidsrom hvor det tekniske anlegget prøves under normale driftsforhold, innbefattet samkjøring og, hvis nødvendig, integrert systemtesting med andre tekniske anlegg, og hvor byggherren i prøvedriftsperioden har slik disposisjonsrett som nevnt under.

Oppstart av prøvedriftsperiode skjer etter overtakelse. Det er en forutsetning at de avtalefestede prøver, kontroller, tester og innregulering har blitt utført før overtakelse slik at kontraktsgjenstanden er i henhold til avtalt ytelse slik at prøvedrift kan starte.

Prøvedrift har til hensikt å

* kontrollere at anleggene fungerer tilfredsstillende,
* vise at funksjoner og anlegg er stabile over tid,
* etterkontrollere og justere (regulerings)funksjoner basert på driftserfaring,
* kontrollere at anlegg for øvrig er i henhold til kontraktens funksjonskrav,
* gi driftspersonell opplæring og driftserfaring sammen med totalentreprenøren av de enkelte anlegg/ totalentreprenøren, og
* rette feil og mangler som avdekkes i prøvedriftsperioden.

## Justering av prøvedriftsperiodens lengde

Totalentreprenøren skal, i samråd med byggherren, ha anledning til å ta de tekniske anlegg ut av drift i kortere perioder for utbedring eller reparasjon mot tilsvarende forlengelse av prøvedriftsperioden. Totalentreprenøren vil ikke ha krav på kompensasjon dersom utbedring eller reparasjon må skje utenom ordinær arbeidstid.

Dersom byggherren kan påvise at de tekniske anlegg ikke oppfyller kontraktens funksjonskrav sammenhengende i de fire siste ukene av prøvedriftsperioden, eller dersom prøvedriftsperioden av annen årsak ikke har fungert etter sin hensikt i samme periode, forbeholder byggherren seg retten til å kreve prøvedriftsperioden forlenget inntil disse krav er oppfylt. En slik forlengelse av prøvedriftsperioden gir ikke totalentreprenøren grunnlag for tilleggskrav.

## Totalentreprenørens plikter

Totalentreprenøren har i prøvedriftsperioden ansvar for drift og vedlikehold av de tekniske anlegg, og i denne forbindelse holde det tekniske personell på anlegget som er nødvendig. Totalentreprenøren skal utføre vedlikehold av sine anlegg i prøvedriftsperioden iht. totalentreprenørens egen vedlikeholdsbeskrivelse, og i denne forbindelse dekke alle vedlikeholdskostnader, inklusive forbruksmateriell. Totalentreprenøren skal også gjennomføre faste besøk på anlegget for å kunne oppfylle hensikten med prøvedriften, jf. ovenfor.

Under prøvedriftsperioden plikter totalentreprenøren umiddelbart å iverksette nødvendige tiltak dersom det påpekes eller oppdages feil og mangler.

Dokumentasjon fra prøvedriften skal utarbeides av totalentreprenøren og overleveres i henhold til byggherrens nærmere fastlagte spesifikasjon og prosedyrer.

## Byggherrens plikter

Byggherrens driftspersonell utfører daglig tilsyn av de tekniske anlegg. Dette fritar ikke totalentreprenøren fra noen av hans plikter, jf. ovenfor. Energikostnader i prøvedriftsperioden dekkes av byggherren.

## Avslutning av prøvedriftperioden

Prøvedriftperioden avsluttes ved at partene gjennomfører en forretning der byggherren godkjenner at kravene til prøvedrift er oppfylt.

## Byggherrens tilbakeholdsrett

Byggherren vil holde igjen et beløp tilsvarende 1,5 % av sluttkostnad. Beløpet skal likevel ikke være større enn kr. 5 000 000,- eks. mva. Byggherren plikter å utbetale dette beløpet uten ugrunnet opphold etter godkjent prøvedriftsperiode.

# UTBEDRING (NS 8407 pkt. 42.3)

NS 8407 pkt 42.3.1 andre og tredje setning erstattes med følgende:

Byggherren stiller ikke sikkerhet for mulige vederlagskrav.

NS 8407 pkt 42.3.3 tredje ledd gjelder med følgende tillegg:

Utbedringsarbeider skal utføres etter avtale og i forståelse med byggherren. Dersom hensynet til byggherrens bruk av kontraktsgjenstanden, herunder hans leietakers bruk, gjør det nødvendig å utføre arbeidet utenfor ordinær arbeidstid, plikter totalentreprenøren å gjøre dette uten overtidsgodtgjørelse.

# OPPSIGELSE (tillegg til NS 8407 pkt. 38)

Byggherren kan si opp kontrakten uten å betale erstatning i de tilfeller som er nevnt i forskrift om offentlige anskaffelser § 28-3. Ved oppsigelse etter anskaffelsesforskriften §28-3 gis vederlag for utførte arbeider inntil oppsigelsen.

# REKLAME. KONTAKT MED MEDIA (Tillegg til NS 8407 kap. XI)

Dersom totalentreprenøren eller dennes leverandør/underentreprenør for reklameformål eller på annen måte ønsker å gi offentligheten informasjon om oppdraget, utover å gi oppdraget som generell referanse, skal dette forelegges byggherren for godkjenning på forhånd.

Byggherren håndterer all kontakt med media.

# SKIENSMODELLEN (Tillegg til NS 8407)

Totalentreprenøren skal etterleve krav som følger av Skiensmodellen.

Brudd på disse bestemmelsene kan anses som vesentlig mislighold.

Totalentreprenøren identifiseres med sine underleverandører og underentreprenører ved mislighold av avtalen mht. de ovenfor nevnte krav.

Alle avtaler totalentreprenøren inngår for utføring av arbeid under denne avtalen skal inneholde tilsvarende bestemmelser nevnt i første til tredje ledd.

# BRUDD PÅ KONKURRANSELOVGIVNINGEN

Dersom det er klar sannsynlighetsovervekt for at totalentreprenøren har brutt konkurranselovens §§ 10 og 11, eller tilsvarende bestemmelser, kan byggherren heve kontrakten dersom dette etter en konkret vurdering anses for å være forholdsmessig.

Dersom det er klar sannsynlighetsovervekt for at totalentreprenøren underleverandør har brutt konkurranselovens §§ 10 eller 11, eller tilsvarende bestemmelser, kan byggherren kreve at totalentreprenøren snarest mulig skifter ut sin underleverandør uten kostnad for byggherren. Retten til å kreve utskiftning gjelder ikke dersom kravet er formelt bestridt overfor kompetent myndighet, og totalentreprenøren overfor byggherren kan sannsynliggjøre at kravet mot underleverandøren ikke er berettiget. Dersom totalentreprenøren ikke skifter ut underleverandøren, kan byggherren heve avtalen.

Før hevning etter første ledd og før krav om utskiftning av underleverandør i annet ledd skal byggherren vurdere den tid som er gått siden bruddet på konkurranselovens §§ 10 og 11 ble begått, hvilke tiltak totalentreprenøren og/eller underleverandøren har iverksatt for å forebygge gjentakelser og eventuelt andre momenter som kan ha betydning for vurderingen av om hevningen eller utskiftningen er forholdsmessig. Dersom bruddet på konkurranselovgivningen direkte har rammet eller berørt byggherren, vil hevning alltid anses å være forholdsmessig.

# HEVNING PÅ GRUNN AV VISSE STRAFFBARE FORHOLD

Byggherren har rett til å heve avtalen dersom totalentreprenøren eller noen av dennes kontraktshjelpere blir rettskraftig dømt eller har vedtatt et forelegg for de straffbare forholdene som fremkommer av forskrift om offentlige anskaffelser § 24-2.

# SAMTYKKEERKLÆRING

Ved å underskrive på dette avtaledokumentet gis det samtykke til at byggherren kan behandle personopplysninger som er nødvendige for gjennomføring av prosjektet.

Blant opplysningene som behandles er kontaktinformasjon til kontaktpersoner, herunder navn, adresse, e-postadresse og telefonnummer.

Samtykket er frivillig, og kan når som helst trekkes tilbake, ved å sende e-post til byggherrens representant, eller gjennom prosedyren beskrevet i byggherrens personvernerklæring.

# SIGNATURER

Dette avtaledokumentet er utferdiget i to eksemplarer, ett til hver av partene.

|  |  |  |  |
| --- | --- | --- | --- |
| Dato: | Sted: | Dato: | Sted: |
|  |  |  |  |
| Byggherrens underskrift | Totalentreprenørens underskrift |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NavnStilling | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NavnStilling |